Source: http://obcan.hlohovec.sk/?id_menu=138746&limited_level=1&stop_menu=83648
Timestamp: 2019-08-22 19:09:12+00:00
Document Index: 6776609

Matched Legal Cases: ['§83', '§ 83', '§ 83', '§83', '§ 83', '§ 83']

Sociálne veci > Sociálne služby > Komunitný plán sociálnych služieb
(2 MB)Komunitný plán sociálnych služieb 2018 - 2020
Informácie pre vydanie potvrdenia - súlad s komunitným planom sociálnych služieb.
Vydanie vyjadrenia o súlade predloženej žiadosti s Komunitným plánom sociálnych služieb
V zmysle §83 ods.8 vydáva obec písomné vyjadrenie o súlade predloženej žiadosti o poskytnutie finančného príspevku zo štátneho rozpočtu prostredníctvom MPSVaR SR s komunitným plánom sociálnych služieb mesta poskytovateľovi sociálnej služby
v nocľahárni,
v zariadení pre seniorov,
v dennom stacionári,
na jeho žiadosť bezplatne. Ak je žiadateľom o poskytnutie finančného príspevku obec, písomné vyjadrenie vydá z vlastného podnetu.
Obec v zmysle zákona zadefinovala podmienky (kritériá), ktoré musí žiadateľ splniť a preukázať. Predložená žiadosť podľa § 83 ods. 8 zákona č. 448/2008 Z. z. je formalizovaná, žiadateľ predkladá v písomnej, príp. elektronickej forme žiadosť spolu s prílohami.
Kritéria posudzovania súladu preveruje odbor spoločenských služieb podľa § 83 ods. 8 zákona č. 448/2008 Z. z.“. Odbor spoločenských služieb postupuje pri vydávaní písomného vyjadrenia v zmysle zákona č.448/2008 Z. z. o sociálnych službách - §83 ods. 8. na základe hodnotenia splnenia stanovených podmienok.
I. Potrebnosť sociálnej služby – kritérium hodnotí potrebnosť sociálnej služby v danom území, pričom prihliada na zadefinované potreby v KPSS, poradovníky v zariadení. V prípade nového poskytovateľa sociálnej služby sa posudzuje, či sociálna služba, ktorú plánuje na území mesta poskytovať, je potrebná, t. j. či v meste aktuálne chýba alebo kapacity existujúcich poskytovateľov sú nedostatočné a nepokrývajú dopyt. Ak sa preukáže, že sociálna služba a kapacity, ktoré zabezpečuje daný poskytovateľ uvedenej služby, sú pre mesto Hlohovec potrebné, bude uvedené kritérium splnené. Žiadateľ predkladá aktuálnu evidenciu žiadateľov o sociálnu službu.
II. Súlad poskytovanej služby s KPSS - toto kritérium preukazuje zaradenie sociálnej služby do KPSS, pričom sa uvedie názov priority a opatrenia, do ktorého konkrétna sociálna služba spadá podľa svojho druhu. Jednotliví poskytovatelia sociálnych služieb pritom nemusia mať uvedenú konkrétnu aktivitu v KPSS.
III. Spolupráca poskytovateľa sociálnej služby s mestom - uvedené kritérium kladie dôraz na proces spracovania KPSS, na transparentnosť poskytovateľov sociálnych služieb a ich ochotu participovať na riešení problematiky v oblasti sociálnych služieb na území mesta Hlohovec. V rámci kritéria sa hodnotí zapojenie poskytovateľov do procesu komunitného plánovania sociálnych služieb a spolupráca so samosprávou a ostatnými poskytovateľmi na území mesta. V prípade nových poskytovateľov sociálnych služieb sa v rámci tohto kritériá hodnotí komunikácia poskytovateľa novej sociálnej služby so samosprávou o zámeroch poskytovať službu na území mesta.
IV. Dostupnosť sociálnej služby – dostupnosť by mala byť ako časová tak aj miestna.
V. Efektívnosť sociálnej služby - vyťaženosť sociálnej služby
VI. Nákladovosť sociálnej služby - primerané náklady, zaistenie viaczdrojového financovania
Podmienky, ktoré musia byť zo strany žiadateľa splnené a preukázané pre konštatovanie súladu poskytovaných sociálnych služieb s komunitným plánom sociálnych služieb mesta sú:
a) zápis žiadateľa v registri poskytovateľov sociálnych služieb vedený príslušným VÚC;
b) právoplatné rozhodnutie MPSVaR SR o udelení akreditácie žiadateľovi na odbornú činnosť
c) záznam o žiadateľovi/poskytovateľovi sociálnej služby v aktuálnom Komunitnom pláne sociálnych služieb mesta Hlohovec;
d) predloženie zoznamu žiadateľov o sociálnu službu poskytovateľom sociálnej služby aktualizovaného k poslednému dňu kalendárneho mesiaca predchádzajúceho podaniu žiadosti (tzv. poradovník čakateľov na službu);
e) preukázanie viaczdrojového financovania služby vyplnením údajov v žiadosti o vyjadrenie o súlade v bode č.9 podľa § 83, ods. 8 zákona č. 448/2008 Z .z.;
f) zdokladovanie kvality poskytovanej sociálnej služby relevantnými certifikátmi alebo hodnotením plnenia podmienok kvality poskytovanej služby povereným štátnym zamestnancom, alebo čestným prehlásením poskytovateľa služby o dodržiavaní podmienok kvality poskytovanej sociálnej služby;
g) personálna matica organizácie/ poskytovateľa sociálnej služby deklarujúca personálny normatív.
K písomnej žiadosti oprávnený žiadateľ prikladá povinné prílohy, ktorými sú:
a) zoznam žiadateľov o sociálnu službu poskytovanú poskytovateľom sociálnej služby aktualizovaný k poslednému dňu kalendárneho mesiaca predchádzajúcemu podaniu žiadosti (tzv. poradovník čakateľov na službu);
b) preukázanie viaczdrojového financovania služby vyplnením údajov v tabuľke č.2 žiadosti o vyjadrenie o súlade podľa § 83, ods. 8 zákona č. 448/2008 Z. z.;
c) dokladovanie kvality poskytovanej sociálnej služby relevantnými certifikátmi alebo hodnotením plnenia podmienok kvality poskytovanej služby povereným štátnym zamestnancom, alebo čestným prehlásením poskytovateľa služby o dodržiavaní podmienok kvality poskytovanej sociálnej služby;
d) personálna matica organizácie/ poskytovateľa sociálnej služby deklarujúca personálny normatív.
Termín na predkladanie žiadostí na MPSVRSR je v zmysle Zákona o sociálnych službách: od 1. júla do 31. augusta predchádzajúceho rozpočtového roka.
Zverejnené 8.7.2019 -lv-
(23.3 kB)ZIADOST_POSKYTOVATELA_SOCIALNEJ_SLUZBY_sulad_s_KPSS_Hlohovec.docx
(16.5 kB)ZIADOST_POSKYTOVATELA_SOCIALNEJ_SLUZBY_sulad_s_KPSS_Hlohovec.odt
CMS systém (redakčný) systém WEBY PORTÁL, mapa stránky web portál, webhosting, WEBY HOSTING, domény, registrácia domény spoločnosti WEBY GROUP, s.r.o., technický prevádzkovateľ - kontakt, 22.08.2019 18:38:17